Sidst på eftermiddagen lørdag udbrød der brand i en butik i Vestergade i Frederikshavn. Butikken var forladt, og der var således ingen personer i fare. Men ilden væltede op fra taget og var ifølge de foreløbige oplysninger voldsom. Også i Tårs var der lørdag brand. Her var det en villa på Sæbylandevej, der pludselig stod i brand. Det er formentlig i forbindelse med optænding af et fyr at noget er gået galt. Få minutter før indløb en anmeldelse om markbrand. Det var i området omkring Aalbæk, hvor et areal på 30 gange 30 meter brændte. Politiet har det lørdag aften noteret som en hændelse, og hvorvidt der er tale om et uheld eller en ulovlig afbrænding er for tidligt at sige endnu. Politiets teknikere er i alle tre brandtilfælde sat på sagerne for at få klarhed over brandårsagerne. Kort før klokken 21 lød alarm 112 fra en ejendom i Skørping. Her er der ild i et fyrrum i en lade. Laden hænger sammen med hovedhuset på gården, og politiet har kort før klokken 22 endnu ikke overblik over omfanget af branden.

Opsummering:
Nordjyllands Politi melder om fire brande inden for få timer lørdag eftermiddag og aften.